רוני פלומן

רוני פלומן (נולדה ב-1970) היא יועצת וסופרת ישראלית. רוני פלומן נולדה בירושלים לנאוה נווה ויזהר פלומן, רופאים. בשנים 1976–1978 גרה בבוסטון עם הוריה, שנסעו לשם לצורכי מחקר ברפואה, ושם גם התגרשו. לאחר החזרה ארצה גדלה בהרצליה ותל אביב, והיא בוגרת תיכון עירוני ד'. לאחר הצבא החלה ללמוד משפטים באוניברסיטת תל אביב וסיימה את התואר בהצטיינות יתרה. עבדה במשך כשנתיים כעורכת דין עד שנסעה לצרפת לעשות תואר שני במנהל עסקים ב-INSEAD, בעיירה פונטנבלו. ב-1998, מייד אחרי התואר, המשיכה לארצות הברית, שם עבדה בתעשיית הטכנולוגיה, לרבות בחברה שהונפקה בנאסד"ק ב-1999 וכן בסטראטאפ נוסף. שם גם נולדו לה ולבעלה, בני פרידמן, שלושה בנים. ב-2004 עזבה את עבודתה כדי לכתוב ספר ראשון, "ארעיים וקבועים", שמבוסס על ראיונות שערכה בארצות הברית, בקהילה הישראלית של עמק הסיליקון, שבו עבדה והתגוררה. ב-2006 חזרה ארצה, ומאז היא מייעצת לחברות סטרטאפ. בשנים האחרונות היא עובדת כסמנכ"ל שווק בחברות טכנולוגיה ישראליות. עולם הטכנולוגיה, העסקים, והשיבה ארצה מארצות הברית הם נושאים שמתוארים בספריה. ב-2012 נבחרה לכהן במועצת המועצה האזורית לב השרון, וב-2018 נבחרה לקדנציה נוספת. הייתה פעילה גם בצופן - מרכזי טכנולוגיה עילית, כמתנדבת, וכן משמשת היום בוועד המנהל של "דרך הרוח". ארעיים וקבועים: הקהילה הישראלית באזור מפרץ סן פרנסיסקו, הוצאת כרמל, 2007. אתנוגרפיה המביאה את סיפורם של עשרים ישראלים שהיגרו לעמק הסיליקון, קליפורניה, קהילה שרובה ככולה בעלת מעמד סוציו-אקונומי גבוה. הוא מחולק ל"ארעיים", "מהגרים" ו"שבים", מושגים המתייחסים לנקודת המבט שבה המהגרים תופשים את מצבם, כמי שעומדים לשוב לישראל או כמי שמתכוונים להתאזרח בארצות הברית. בהקדמה ובנספחים מובא ניתוח של הקהילה, של ההגירה מישראל ושל הגירה בכלל. הספר מהווה אחת האתנוגרפיות היחידות של הקהילה הישראלית בארה״ב. כוונות טובות: היי-טק ערבי בישראל, ספרי עליית הגג, עורך: אמיר צוקרמן, 2013. הספר מביא את סיפורם האישי והמקצועי של יזמי ההייטק הערבים-ישראלים, ומתאר את הארגונים הפועלים לשילוב הערבים בהיי-טק. במסגרת הרחבה יותר מנתח הספר את המשמעות של להיות ערבי-ישראלי במדינת ישראל, המכשולים העומדים בדרכם של הערבים-ישראלים להשתלב ולהתקדם במדינה וכיצד ניתן להתגבר עליהם. חשפן, הוצאת עולם חדש, עורך: אלי הירש, 2015. שלוש נובלות העוסקות בשוק העבודה ובמערכות היחסים שבין עובד למעביד. הנובלה הראשונה, "אוזניים", מספרת על יוסי שהיגר מישראל לקליפורניה, החברה שלו בעמק הסיליקון עומדת בפני פירוק והתמודדותו עם הכישלון המקצועי ועם ספר מצליח שכתבה בתו. הנובלה השנייה "כפרייה" מספר על קשישה במושב, שהפיליפינית המנקה את ביתה היא זוגתו של קרוב משפחתה ובכך נבחן יחס הישראלים למהגרי העבודה במדינה, בהם כאלה החיים בזוגיות עם מהגרות עבודה הנתונות לגירוש. הנובלה השלישית, "חשפן", מספרת על שירי, עורכת דין צעירה ורווקה השואפת להצליח במשרד עורכי דין בו שותפים גברים, שאיפה המתנגשת לפרקים עם הרצון לממש את עצמה כאישה. שיניים, הוצאת הקיבוץ המאוחד, עורך: אלי הירש, 2018. יעל, התגוררה בנוחות בעמק הסיליקון, שם בעלה עבד בהייטק, וכעבור שמונה שנים מתגרשת ושבה לישראל עם בנה יהלי בן השבע. במהלך שנותיה באמריקה לא עבדה, אלא הייתה עקרת בית. היא שבה לישראל חסרת כל אחרי שנפקדה שנים משוק העבודה וגרה בקראוון; אמה מסדרת לה עבודה שאינה תואמת את כישוריה והיא מנסה למצוא את מקומה מחדש בארץ. מחברת החלל, ידיעות ספרים וספרי עליית הגג, איירה: רוני פחימה, 2018. הספר נבחר בידי משרד החינוך למצעד הספרים לכיתות ד'-ו' בשנת 2018. יוסף בן העשר חווה הצקות בבית ספרו, אולם הוא מוקף במשפחה אוהבת, הבולט בהם הוא סבו שמריהו הסקרן וחובב הלצון. כל פעם שיוסף מגיע לבית סבו וסבתו הוא קורא ביחד עם סבו ב"מחברת החלל", בה אסף שמריהו במהלך השנים ידיעות הנוגעות לחלל, ובאמצעותה שואל הסב את נכדו שאלות בדבר החיים ומשמעותם. רוני פלומן, באתר פייסבוק רוני פלומן, באתר לינקדאין רוני פלומן, באתר סימניה דוד שליט, ‏זהות בדויה, באתר גלובס, 20 בספטמבר 2007 פרי דמיונה של המחברת / רוני פלומן, באתר כתב העת מאזנים על ספריה רוני פלומן, דף שער בספרייה הלאומית על "ארעיים וקבועים" קראו את הפרק הראשון של "ארעיים וקבועים, מאת רוני פלומן, באתר וואלה, 3 בספטמבר 2007 מאיה ערד, בקליפורניה, כמו בישראל, החיים עצובים, באתר הארץ, 28 באוגוסט 2007 גלעד סרי לוי, כשרפי יגמור את הקולג', 25 באוגוסט 2007 (פורסם בעיתון הצופה) על "כוונות טובות" עודה בשאראת, מה לערבים ולהיי־טק | דעה, באתר הארץ, 27 בינואר 2014 גיא הורוביץ, היי-טק ערבי בישראל? יש דבר כזה?, באתר הארץ, 5 ביוני 2014 רועי גולדנברג, ‏בכירי ההיי-טק: הספרים שכל סטארט-אפיסט צריך לקרוא, באתר גלובס, 13 ביוני 2014 על "חשפן" עמרי הרצוג, "חשפן": שלוש נובלות מרעננות על שוק העבודה, באתר הארץ, 19 באוקטובר 2015 על "שיניים" עמרי הרצוג, "שיניים": אפיון מדויק של נשות הישראלים ש"עושים את זה" באמריקה, באתר הארץ, 25 באפריל 2018 על "מחברת החלל" מאירה ברנע גולדברג, ‏פעילות אחר צהריים ליום חורפי: הספרים המושלמים לשקוע בהם ביום מעונן, באתר ‏מאקו‏, 16 בדצמבר 2018 מיה מיטב, אל האינסוף ומעבר לו: ספרים שיעיפו את הילדים שלכם לחלל, באתר ynet, 28 במאי 2019 רוני פלומן, ב"לקסיקון הספרות העברית החדשה" רעות ברנע, עקרות הבית הנואשות של עמק הסיליקון, באתר כלכליסט, 10 בספטמבר 2018 גילי איזיקוביץ, מדוע נשים שואלות את עצמן אם הבוס חושב שהן סקסיות?, באתר הארץ, 26 באוקטובר 2015 גליה ימיני, "בעמק הסיליקון לא מתגרשים", באתר הארץ, 19 בינואר 2008 "אל תביטו לאחור", באתר הארץ, 13 באוגוסט 2007 Eliav Alalof, "$850 Mln Value for Netro is Fine, but Our Next Success Will be Far Greater", Globes, 23 August, 1999 קרן צוריאל הררי, אומת הסטארט־אפ, באתר כלכליסט, 16 בינואר 2014 קורות חיים בילי פרנקל, רק 1,200 ערבים בהיי-טק - איך עושים שינוי?, באתר ynet, 16 בנובמבר 2013 סופרים ישראליים במצעד הספרים לדורותיו, באתר משרד החינוך